****

**บันทึกข้อตกลงความร่วมมือทางวิชาการ**

**ระหว่าง**

**สถาบันการอาชีวศึกษาภาคกลาง 2 กับ บริษัท จีเนียส เทคนิค เอ็นจิเนียริ่ง จำกัด**

**บันทึกข้อตกลงนี้ทำขึ้นระหว่าง**

ก) วิทยาลัยเทคนิคลพบุรี สถาบันการอาชีวศึกษาภาคกลาง 2 ตั้งอยู่เลขที่ ๓๒๓ ถนนนารายณ์มหาราช ตำบลทะเลชุบศร อำเภอเมือง จังหวัดลพบุรี ๑๕๐๐๐ ซึ่งต่อไปในบันทึกข้อตกลงเรียกว่า **“สถานศึกษา”** ฝ่ายหนึ่งกับ

ข) บริษัท จีเนียส เทคนิค เอ็นจิเนียริ่ง จำกัด ตั้งอยู่ที่ 26 ซอยรามคำแหง 118 แยก 46-10   
ถนนรามคำแหง แขวงสะพานสูง เขตสะพานสูง กรุงเทพมหานคร 10240 ซึ่งต่อไปในบันทึกข้อตกลงนี้เรียกว่า **“สถานประกอบการ”** อีกฝ่ายหนึ่งโดยที่วิทยาลัยเทคนิคลพบุรี ซึ่งเป็นสถานศึกษาในสังกัดสถาบัน  
การอาชีวศึกษาภาคกลาง 2 สำนักงานคณะกรรมการการอาชีวศึกษา กระทรวงศึกษาธิการ มีอำนาจหน้าที่  
ในการจัดการอาชีวศึกษาและฝึกอบรมวิชาชีพ เพื่อผลิตบุคลากรในระดับฝีมือ ระดับเทคนิคและระดับเทคโนโลยี ร่วมกับ บริษัท จีเนียส เทคนิค เอ็นจิเนียริ่ง จำกัด ได้ทำบันทึกข้อตกลงความร่วมมือทางวิชาการโดยมีรายละเอียดดังต่อไปนี้

**ข้อ ๑ วัตถุประสงค์**

เพื่อประสานงานความร่วมมือระหว่างภาครัฐ และภาคเอกชนในการจัดการอาชีวศึกษา โดยการส่งเสริมและสนับสนุนการจัดการเรียนการสอนร่วมกันให้แก่นักศึกษาของวิทยาลัยในสังกัดสถาบัน  
การอาชีวศึกษาภาคกลาง 2 เพื่อผลิตกำลังคนให้ได้มาตรฐานสากลสอดคล้องกับความต้องการ  
ของตลาดแรงงาน ตลอดจนเพื่อเป็นการเพิ่มพูนความรู้และประสบการณ์แก่นักศึกษา

**ข้อ ๒ สถานที่ดำเนินการ**

๒.๑ วิทยาลัยเทคนิคลพบุรี

๒.๒ บริษัท จีเนียส เทคนิค เอ็นจิเนียริ่ง จำกัด

**ข้อ ๓ ความรับผิดชอบของสถานประกอบการ และสถานศึกษาในกิจกรรมด้านต่าง ๆ มีดังนี้**

๓.๑ สถานประกอบการ ร่วมกับ สถานศึกษาจัดทำแผนการเรียนการสอนและแผนการฝึกอาชีพให้กับนักศึกษาตามหลักสูตร สาขาวิชาเทคโนโลยีไฟฟ้า

๓.๒ สถานประกอบการ ร่วมกับ สถานศึกษา จัดการศึกษาการฝึกอบรม และการฝึกปฏิบัติงาน  
แก่นักศึกษาตามหลักสูตร สาขาวิชาเทคโนโลยีไฟฟ้า

๓.๓ สถานประกอบการ จะเป็นผู้แจ้งจำนวนนักศึกษาและช่วงเวลาที่บริษัทประสงค์จะรับนักศึกษา  
ให้สถานศึกษาทราบล่วงหน้าเป็นลายลักษณ์อักษร เป็นเวลา ๓๐ วัน ก่อนการเปิดรับสมัคร

๓.๔ สถานประกอบการจัดพี่เลี้ยงช่วยฝึกอบรม จัดอุปกรณ์เท่าที่จำเป็นต่อการฝึกงานให้เพียงพอ ต่อจำนวนนักศึกษาที่เข้าฝึกอบรมหรือฝึกงาน

๓.๕ สถานประกอบการ ร่วมกับ สถานศึกษากำหนดวิธีการนิเทศ ติดตามผลการประเมิน เพื่อพัฒนา  
และปรับปรุงแก้ไขปัญหา/อุปสรรคในการฝึกปฏิบัติงานของนักศึกษา

๓.๖ ลงนามในเอกสารและออกใบรับรองการฝึกอบรม หรือฝึกปฏิบัติงานให้นักศึกษาที่ผ่านเกณฑ์ตามหลักสูตร

๓.๗ นักศึกษาที่ทำผิดกฎระเบียบของสถานประกอบการ เมื่อถูกพิจารณาโทษแล้วให้สถานประกอบการแจ้งสถานศึกษาทราบ

**ข้อ ๔ ระยะเวลาความร่วมมือ**

บันทึกข้อตกลงความร่วมมือมีระยะเวลา 5 ปี เริ่มในปีการศึกษา ๒๕๖3 และสิ้นสุดในปีการศึกษา ๒๕๖7

**ข้อ ๕ การแก้ไข เปลี่ยนแปลง และการยกเลิกบันทึกข้อตกลงความร่วมมือ**

หากฝ่ายใดฝ่ายหนึ่งหรือทั้งสองฝ่ายประสงค์จะแก้ไขเปลี่ยนแปลงรายละเอียดในบันทึกข้อตกลง  
ให้แจ้งอีกฝ่ายหนึ่งทราบล่วงหน้าเป็นลายลักษณ์อักษรเป็นเวลาไม่น้อยกว่า ๓๐ วัน และเมื่อทั้งสองฝ่ายพิจารณาตกลงเห็นชอบในการแก้ไขเปลี่ยนแปลงรายละเอียดในบันทึกข้อตกลงแล้ว ให้จัดทำบันทึกข้อตกลงเพิ่มเติมนั้นทั้งนี้จะต้องไม่มีผลกระทบต่อการสำเร็จการศึกษาของนักศึกษาที่เข้ารับการฝึกปฏิบัติงาน

**ข้อ ๖ การลงนามความร่วมมือ**

บันทึกข้อตกลงความร่วมมือนี้ทำขึ้นเป็นสองฉบับมีข้อความถูกต้องตรงกัน ทั้งสองฝ่ายได้อ่านและเข้าใจความโดยละเอียดแล้ว เพื่อแสดงถึงเจตนารมณ์และความตั้งใจจริงของทั้งสองฝ่ายในการดำเนินงานตามบันทึกข้อตกลงทั้งสองฝ่ายจึงได้ลงลายมือชื่อไว้เป็นสำคัญร่วมกันต่อหน้าพยาน เมื่อวันที่ 19 กันยายน ๒๕๖๒ ณ โรงแรมลพบุรีอินน์ อำเภอเมืองลพบุรี จังหวัดลพบุรี และเก็บไว้ฝ่ายละฉบับ

**สถาบันการอาชีวศึกษาภาคกลาง 2 บริษัท จีเนียส เทคนิค เอ็นจิเนียริ่ง จำกัด**

ลงชื่อ ลงชื่อ

(นายเรวัช ศรีแสงอ่อน) (นายกฤษณ์ ชวะณิชย์)

ผู้อำนวยการวิทยาลัยเทคนิคลพบุรี รักษาราชการแทน ตำแหน่ง กรรมการ

ผู้อำนวยการสถาบันการอาชีวศึกษาภาคกลาง 2

ลงชื่อ (พยาน) ลงชื่อ (พยาน)

(นายมนตรี สุวรรณภักดีจิต) (นางสาวศิรินทิพย์ มีศิริ)

รองผู้อำนวยวิทยาลัยเทคนิคลพบุรี ตำแหน่ง ฝ่ายบุคคล

ทำหน้าที่ รองผู้อำนวยการสถาบันการอาชีวศึกษาภาคกลาง 2